U-I-109/09
Natisni
Opravilna št.:
U-I-109/09
Datum odločitve:
4. 3. 2010
ECLI:
ECLI:SI:USRS:2010:U.I.109.09
Akt:
Odlok o začasnih ukrepih za zavarovanje urejanja prostora na podlagi sklepa o pripravi občinskega podrobnega prostorskega načrta Univerza v Novi Gorici (Uradni list RS, št. 63/07 in 68/07)
Izrek:
Pobuda za začetek postopka za oceno ustavnosti in zakonitosti Odloka o začasnih ukrepih za zavarovanje urejanja prostora na podlagi sklepa o pripravi občinskega podrobnega prostorskega načrta Univerza v Novi Gorici (Uradni list RS, št. 63/07 in 68/07) se zavrže.
Evidenčni stavek:
V postopku za presojo ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
Pravna podlaga:
Člen 160.1, Ustava [URS] 
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba Avtomagazin, d. o. o., Nova Gorica
Datum vloge:
28. 4. 2009
Vrsta odločitve:
sklep
Vrsta rešitve:
zavrženje
Dokument:
US29027
Dokument v PDF obliki:
U-I-109-09.pdf
122 KB
Prenesite datoteko
U-I-109/09-4
4. 3. 2010
SKLEP
Ustavno sodišče je v postopku za preizkus pobude družbe Avtomagazin, d. o. o., Nova Gorica, ki jo zastopa Odvetniška pisarna Ulčar & partnerji, d. o. o., Ljubljana, na seji 4. marca 2010
sklenilo:
Pobuda za začetek postopka za oceno ustavnosti in zakonitosti Odloka o začasnih ukrepih za zavarovanje urejanja prostora na podlagi sklepa o pripravi občinskega podrobnega prostorskega načrta Univerza v Novi Gorici (Uradni list RS, št. 63/07 in 68/07) se zavrže.
Obrazložitev
1. Pobudnica izpodbija Odlok o začasnih ukrepih za zavarovanje urejanja prostora na podlagi sklepa o pripravi občinskega podrobnega prostorskega načrta Univerza v Novi Gorici (v nadaljevanju Odlok). Odlok naj bi bil v neskladju s 14., 15. in s 33. členom Ustave ter z 81. členom Zakona o urejanju prostora (Uradni list RS, št. 110/02 in nasl. – ZUreP-1).
2. Ustavno sodišče je na podlagi prvega odstavka 160. člena Ustave pristojno presojati ustavnost in zakonitost predpisov in drugih splošnih aktov. V sklepu št. U-I-86/04 z dne 22. 9. 2005 (Uradni list RS, št. 90/05 in OdlUS XIV, 71) je Ustavno sodišče sprejelo stališče, da akti, s katerimi občine zaradi zavarovanja izvedbe predvidenih prostorskih ureditev začasno določijo z zakonom predvidene ukrepe, urejajo posamična razmerja, čeprav so sprejeti v obliki predpisa. Tudi izpodbijani Odlok je takšen akt. Ker Ustavno sodišče za njegovo presojo ni pristojno, je pobudo zavrglo.
3. Zakonitost aktov organov lokalnih skupnosti, izdanih v obliki predpisa, kolikor urejajo posamična razmerja, se presoja v upravnem sporu (četrti odstavek 5. člena Zakona o upravnem sporu, Uradni list RS, št. 105/06 – v nadaljevanju ZUS-1). Pobudnica lahko zato izpodbija Odlok s tožbo pri Upravnem sodišču v roku tridesetih dni od vročitve tega sklepa (četrti odstavek 23. člena ZUS-1).
4. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo – ZUstS) v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik